AKMENĖS RAJONO SAVIVALDYBĖS TARYBA

SPRENDIMAS

DĖL AKMENĖS RAJONO SAVIVALDYBĖS TARYBOS 2024 M. LAPKRIČIO 29 D. SPRENDIMO NR. T-278 „DĖL AKMENĖS RAJONO SAVIVALDYBĖS 2025 METŲ UŽIMTUMO DIDINIMO PROGRAMOS PATVIRTINIMO“ PAKEITIMO

2025 m. vasario 24 d. Nr. T-46

Naujoji Akmenė

Vadovaudamasi Lietuvos Respublikos vietos savivaldos įstatymo 7 straipsnio 16 punktu, 15 straipsnio 4 dalimi, Lietuvos Respublikos užimtumo įstatymo 13 straipsnio 2 dalies 2 punktu, 17 straipsniu, 48 straipsnio 3 dalimi, remdamasi Lietuvos Respublikos socialinės apsaugos ir darbo ministro 2017 m. gegužės 23 d. įsakymo Nr. A1-257 „Dėl užimtumo didinimo programų rengimo ir jų finansavimo tvarkos aprašo patvirtinimo“ 6.7 papunkčiu, įgyvendindama Akmenės rajono savivaldybės 2022–2030 metų strateginio plėtros plano, patvirtinto Akmenės rajono savivaldybės tarybos 2022 m. gruodžio 27 d. sprendimu Nr. T-258 „Dėl Akmenės rajono savivaldybės 2022–2030 m. strateginio plėtros plano patvirtinimo“, II prioriteto „Veikli ir socialiai atsakinga savivalda“ srities – valdymo ir pagrindinių funkcijų vykdymas, socialinės apsaugos plėtojimas, skurdo bei socialinės atskirties mažinimas ir sveikata, švietimo, kultūros, jaunimo reikalų ir sporto paslaugos, 2.1 tikslo „Vystyti tvarią ir įtraukią socialinės atskirties mažinimo ir sveikatos apsaugos aplinką“ 2.1.4 uždavinį „Plėtoti įvairių socialinių grupių įveiklinimą ir užimtumą“, Akmenės rajono savivaldybės taryba nusprendžia pakeisti Akmenės rajono savivaldybės 2025 metų užimtumo didinimo programą, patvirtintą Akmenės rajono savivaldybės tarybos 2024 m. lapkričio 29 d. sprendimu Nr. T-278 „Dėl Akmenės rajono savivaldybės 2025 metų užimtumo didinimo programos patvirtinimo“ (toliau – Programa):

1.	Programos 5.2 papunktį išdėstyti taip:

„5.2. Pasibaigus Programai po 6 mėnesių dirbs arba vykdys savarankišką veiklą 14 proc. užimtumo didinimo programoje dalyvavusių asmenų.“

2.	Programos IV skyriaus 3 lentelę „Programos finansavimo planas“ išdėstyti taip:

3 lentelė

Programos finansavimo planas

Eil. Nr.	Finansuojama sritis	Skiriamas finansavimas, Eur	Lėšų šaltinis
„1.	Išlaidos atvejo vadybininko darbo užmokesčiui	21 000	Valstybės biudžetas

Išlaidos Paslaugų teikimui	20 000	Valstybės biudžetas

Išlaidos paslaugų teikimui iš viso:	41 000	Valstybės biudžetas
2.	Išlaidos Priemonių įgyvendinimui	86 596	Valstybės biudžetas

30 000	Savivaldybės biudžetas

Išlaidos Priemonių įgyvendinimui iš viso:	116 596	-
3.	Programos administravimas	5 104	Valstybės biudžetas
4.	Maksimali Priemonių išlaidų dalis 1 asm./mėn.	1 250	Valstybės biudžetas
5.	Maksimali Paslaugų išlaidų dalis 1 asm./mėn.	33	Valstybės biudžetas
6.	Iš viso Valstybės biudžeto lėšų:	132 700	Valstybės biudžetas
7.	Iš viso Savivaldybės biudžeto lėšų:	30 000	Savivaldybės biudžetas
8.	Iš viso Programos įgyvendinimui skirta lėšų:	162 700	-“

3.	Programos 30 punktą išdėstyti taip:

„30. Numatoma, kad įgyvendinant 2025 metų Programą, Paslaugas gaus 50 Tikslinės grupės asmenų. O pagal Priemones bus įdarbinta ne mažiau kaip 15 Tikslinės grupės asmenų. Iš viso pasibaigus Programai po 6 mėn. dirbs arba vykdys savarankišką veiklą ne mažiau nei 14 proc. Programoje dalyvavusių tikslinės grupės asmenų, kurie atnaujino darbinius įgūdžius, įgijo motyvaciją tolesnei darbo paieškai.“

4.	Programos 34.1.2 papunktį išdėstyti taip:

„34.1.2. pasibaigus Programai po 6 mėnesių dirbančių arba vykdančių savarankišką veiklą ne mažiau nei 14 proc. Programoje dalyvavusių asmenų.“

Savivaldybės meras	Vitalijus Mitrofanovas